ACORDO DA XUNTA DE GOBERNO LOCAL DO 10-05-18, DE MODIFICACIÓN DAS DELEGACIÓNS DA XGL EN CONCELLEIROS/AS DE ÁREA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/05/2018)

C E R T I F I C O: Que a Xunta de Goberno Local, na sesión ordinaria do 10 de maio de 2018, adoptou o seguinte acordo: Dáse conta do informe-proposta de data 7/05/18, asinado pola secretaria do Goberno e polo Excmo. Alcalde, que di o seguinte: Examinada a proposta da xefa do Servizo de Contratación de data 02/05/18, conformada polo concelleiro-delegado de área, relativo á modificación do réxime de delegación de competencias da Xunta de Goberno Local de data 19 de xuño de 2015 (Expte.74/1102) co seguinte contido: “A Lei 9/2017, de 8 de novembro, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 (LCSP), crea un novo procedemento aberto simplificado no artigo 159. No punto 6 do citado artigo prevese unha tramitación abreviada do mesmo para contratos de obras de valor estimado inferior a 80.000 euros, e contratos de subministros e de servizos de valor estimado inferior a 35.000 euros, con excepción dos que teñan por obxecto prestacións de carácter intelectual. Este procedemento caracterizase por a súa simplicidade e axilidade. Para reforzar esta axilidade parece aconsellable delegar nos concelleiros delegados da área a que pertenza o servizo xestor as facultades relativas á aprobación da memoria de obras ou o proxecto de obras, no seu caso, e a adxudicación dos mesmos, sen necesidade de esperar a convocatoria semanal do órgano de contratación. Así mesmo, en aras da mellora na tramitación dos procedementos de contratación, parece aconsellable delegar determinadas competencias do órgano de contratación nos respectivos Concelleiros delegados. Esta delegación redundará na simplificación administrativa, así como na axilidade da tramitación dos procedementos de contratación, que xa son longos de seu pola súa complexidade, e por ende, nunha maior eficacia da organización municipal. Tales competencias serían as relativas a prórroga do prazo de execución das obras e o acordo de suspensión das mesmas. Por último, e polas razóns expostas, resulta aconsellable delegar no Concelleiro delegado de Contratación a aprobación da resposta as aclaracións formuladas polos interesados nos procedementos de contratación durante o prazo de presentación de ofertas. Dados os curtos prazos para respostar as mesmas parece preferible que sexan aprobadas polo Concelleiro delegado sen necesidade de esperar a convocatoria semanal da Xunta de Goberno Local. Á vista do exposto propónse: “1º.—A delegación das competencias da Xunta de Goberno Local nos Concelleiros delegados das diferentes áreas municipais para a realización dos seguintes trámites: 1. A prórroga do prazo de execución das obras.2. O acordo de suspensión do contrato.3. A aprobación da memoria de obras ou o proxecto de obras, de tratarse dun contrato de obras que se adxudique a través de contrato menor ou polo procedemento simplificado abreviado previsto no artigo 159.6 da LCSP.4. A adxudicación dos procedemento abertos simplificados de tramitación abreviada previstos no artigo 159.6 da LCSP.2º.—A delegación das competencias da Xunta de Goberno Local no Concelleiro delegado de Contratación relativas á aprobación da resposta ás aclaracións formuladas polos interesados nos procedementos de contratación durante o prazo de presentación de ofertas”. Vista a conveniencia de impulsar o cumprimento dos principios de eficacia, eficiencia e axilidade na xestión pública no Concello de Vigo, no uso da potestade de dirección do goberno e das organizativas e estruturais que, en relación coa Administración Municipal ostenta esta Alcaldía -art.124.4 da Lei 7/1985, Reguladora das Bases do Réxime Local, e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, formulo á Xunta de Goberno Local a seguinte: Primeiro.— Modificar o acordo da Xunta de Goberno Local de delegación de competencias nos Concelleiros Delegados de data 19 de xuño de 2015, coas súas modificacións, incluíndo o seguinte contido: Engadir no apartado “Segundo.—Así mesmo todos os concelleiros delegados das Áreas mencionadas na resolución da Alcaldía do 17 de xuño de 2015 exercerán, por delegación desta Xunta de Goberno Local e con carácter xenérico, as seguintes atribucións:” A realización dos seguintes trámites: 1. A prórroga do prazo de execución das obras.2. O acordo de suspensión do contrato.3. A aprobación da memoria de obras ou o proxecto de obras, de tratarse dun contrato de obras que se adxudique a través de contrato menor ou polo procedemento simplificado abreviado previsto no artigo 159.6 da LCSP.4. A adxudicación dos procedemento abertos simplificados de tramitación abreviada previstos no artigo 159.6 da LCSP. Segundo.— Modificar o acordo da Xunta de Goberno Local de delegación de competencias nos Concelleiros Delegados de data 19 de xuño de 2015, coas súas modificacións, engadíndolle no apartado “VII.—NA CONCELLERÍA DELEGADA DA ÁREA DE FOMENTO, LIMPEZA E CONTRATACIÓN. En materia de Contratación” a seguinte competencia: Terceiro.— Notificar este acordo ao conxunto dos/das titulares das concellerías-delegadas municipais, comunicalo aos responsables dos servizos e áreas municipais e, para xeral coñecemento e efectos, dar publicidade do mesmo mediante a súa inserción na Intranet municipal. Cuarto.— O presente acordo entrará en vigor no mesmo momento da súa aprobación, sen prexuízo da súa publicación no BOP, na sede electrónica municipal e no Portal de Transparencia do Concello de Vigo, para os efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo Goberno. Quinto.— Deste acordo darase conta de forma individualizada ao Pleno da Corporación ao abeiro do art.38 do RD 2568/1986. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a data da sinatura dixital. CCA/me V. e Pr. O ALCALDE, Abel Caballero Álvarez.